**COMUNICAT DE PRESĂ**

”PNRR: Fonduri pentru România modernă și reformată!”

ANFP introduce cadrul de competențe în administrația publică centrală, prin PNRR

Agenția Națională a Funcționarilor Publici implementează, în perioada iulie 2022 - decembrie 2025 activitățile pentru atingerea *Jalonului 419 Cadre de competență operaționale în administrația publică centrală* din cadrul Componentei C14 – Bună guvernanță, Reforma 3 – Management performant al resurselor umane în sectorul public din Planul Național de Redresare și Reziliență.

**Obiectivul proiectului** este de a introduce și extinde cadrele de competență și evaluare bazate pe performanțe, măsură care contribuie la adresarea provocărilor legate de atragerea și păstrarea personalului calificat în funcția publică, eficientizarea activității acestuia, precum și motivarea și susținerea personalului existent pentru a atinge niveluri de performanță cât mai ridicate.

**Valoarea totală** a proiectului este de 4.000.000 EURO.

Activitățile proiectului urmăresc reformarea, respectiv modernizarea managementului funcției publice, prin promovarea unui nou sistem de recrutare transparent și incluziv şi prin utilizarea unui cadru de competențe adecvat realităților sectorului public. Cadrul de competenţe va fi corelat direct cu nevoile instituționale, ale cetățenilor și ale mediului de afaceri, beneficiarii direcţi ai serviciilor publice.

Aceste măsuri de reformă vor fi realizate în paralel cu digitalizarea sectorului public și cu dobândirea de competențe digitale în rândul funcționarilor publici.

**Vasile-Felix Cozma, președinte ANFP:** "Un cadru de competențe bine definit este cheia integrării armonioase a funcțiilor de resurse umane într-o instituție. Acesta ajută la identificarea nevoilor de personal și la recrutarea eficientă, dar permite și creșterea profesională a angajaților. Prin integrarea adecvată a personalului și a proceselor de lucru în instituție, se vor rezolva provocările legate de utilizarea optimă a resurselor, de atragerea, reținerea şi sprijinirea angajaţilor în atingerea performanței."

\*\*\*

Detalii despre proiect pot fi consultate în secțiunea dedicate proiectelor PNRR, de pe website-ul ANFP: [OPERAȚIONALIZAREA CADRELOR DE COMPETENȚĂ DIN ADMIN - ANFP (gov.ro)](https://www.anfp.gov.ro/continut/OPERATIONALIZAREA_CADRELOR_DE_COMPETENTA_DIN_ADMIN). Informații suplimentare pot fi obținute la adresa de [comunicare@anfp.gov.ro](mailto:comunicare@anfp.gov.ro).